મંત્રીએ એમ પણ જણાવ્યું હતું કે, આજે ભારતના અન્ય રાજ્યોની સરખામણીમાં ગુજરાતમાં શહેરીકરણનું પ્રમાણ ઘણું ઊંચું છે અને રાજ્ય આ ક્ષેત્રે સર્જાયેલા પડકારોનો ઉકેલ લાવવા બાબતે આગેવાની લેવા સજ્જ બની રહ્યું છે અને તેના ભાગરૂપે ધોલેરા ખાતે ભારતના સૌપ્રથમ સ્માર્ટ સિટીના વિકાસની કામગીરી શરૂ કરવામાં આવી છે. ગુજરાત સરકાર દ્વારા દર બે વર્ષે આયોજીત વાયબ્રન્ટ ગુજરાત સમિટમાં આ ક્ષેત્ર સંબંધિત ચર્ચા વિચારણા હાથ ધરવામાં આવે છે. ગાંધીનગરના મહાત્મા મંદિર ખાતે ૧૧-૧૩ જાન્યુઆરી ના રોજ યોજાનારી વાયબ્રન્ટ સમિટ દરમિયાન ૧૨મી જાન્યુઆરીના રોજ સ્માર્ટ સિટી ફોર નેક્સટ જનરેશન વિષય ઉપર ચર્ચાસત્રનું આયોજન કરવામાં આવ્યું છે.